**Vallástörténeti alapismeretek**

**BTA2161L (2025/2026. tanév, I. szemeszter)**

**A tantárgy elsajátításának célja:**

A kurzus célja, hogy tájékozódási pontokat kínálva bevezesse a hallgatókat a vallás történeti kontextusaiba. Mindezzel párhuzamosan fontos célkitűzés, hogy hogy a kurzus résztvevői jobban eligazodhassanak mai világunk kulturális-szellemi életünk vallási jelenségeiben, a hitélet, a kultusz, a felekezetileg motivált életmód és viselkedés kérdéseiben. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgatók tudományosan megalapozott vallástörténeti és vallásfilozófiai ismeretekkel rendelkeznek. Képesség: a hallgatók képesek a vallástörténeti ismereteket adaptálni, a közösségi értékeket közvetíteni az oktató-nevelő munkában az új NAT szellemisége alapján. Attitűd: a hallgatókat inkluzív szemlélet jellemzi, tiszteletben tartja az egyének, családok és közösségek vallási hagyományait. Autonómia és felelősség: a hallgatók felelősséget éreznek a kultúrák közötti kommunikáció elősegítése, s a vallási sokszínűség szellemi, kulturális és intellektuális megőrzése iránt.

**Tantárgyi tematika és félévi követelményrendszer:**

 **I. konzultáció:**

 A vallástudományok diszciplináris rendszere, a vallás filozófiai és történeti megközelítése.

 A vallástörténet néhány alapvető kérdése a keletkezéselméletektől (politeizmus, monolátria, monoteizmus) Az ószövetségi zsidó vallás és a kereszténység kialakulásáig.

A spiritualitás és a vallásosság összevetése.

Az öt világvallás legfontosabb jellemzői.

A bráhmanizmus és a buddhizmus jellemzése.

A kereszténység kialakulása, elterjedése, s legfontosabb jellemzői.

**II. konzultáció:**

A kínai univerzizmus és az iszlám jellemzése. (Tantárgyi esszé megírása.)

A középkor organikus világképe. A reneszánsz és a humanizmus új világképének jellemzői a vallás kapcsán.

A XVII-XVIII. századi felvilágosodás filozófusainak vallásfelfogása, az angol és a francia felvilágosodás (teizmus, deizmus, ateizmus).

 A vallás kritikája a filozófiában.

 A mai magyar társadalom vallási viszonyainak struktúrája.

 A hit-és erkölcstan területei a mai magyar köznevelésben I. (új NAT alapján)

 A hit-és erkölcstan területei a mai magyar köznevelésben II. (új NAT alapján)

**A foglalkozáson történő részvétel:**az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.)

**Félévi követelmény:**az elméleti kurzus kollokviummal zárul, melynek sikeres teljesítésével a hallgató 3 kreditet szerez. A vizsgára bocsátás feltétele: egy esszé eredményes megírása, benyújtása a második konzultációs alkalmon.

**A vizsgára bocsátás feltétele:** egy írásbeli esszé sikeres teljesítése.

**A vizsga típusa:** írásbeli.

**Az érdemjegy kialakításának módja, az értékelés ütemezése:** a vizsgajegyet az írásbeli esszé és a vizsgaidőszakban teljesített írásbeli vizsga átlaga határozza meg. Az elégtelen írásbeli részeredmény kizárja a másik írásbeli rész megkezdését. Elégtelen részeredmény teljesítésére a vizsgaidőszak első hetében biztosítok lehetőséget.

**Szakirodalom:**

Gesztelyi Tamás szerk.: Egyházak és vallások a mai Magyarországon. Akadémia, Budapest, 2008.

Horváth Pál: Vallásismeret. Calibra, Budapest, 1996.

Helmuth von Glasenapp: Az öt világvallás. Akkord, Budapest, 2012

Jáki Szaniszló: A tudomány és a vallás kapcsolatának ábécéje. Kairosz, Bp. 2014.

Karl Heussi: Egyháztörténeti kézikönyv. Osiris, Budapest, 2000.

M. Eliade: Vallási hiedelmek és eszmék története. I-III. kt. Osiris-Századvég, Budapest, 1994.

T. Luckmann: A láthatatlan vallás. A vallás fenomenológiája. In: Magyar Lettre Intertationale, 23. sz. (1996/97)

**Nyíregyháza, 2025. szeptember 3. Körei László**

 **Nyíregyházi Egyetem**

 **Történettudományi és Filozófia Intézet**

 **egyetemi oktató, intézeti tanszékvezető**